भड़के इंफोसिस के फाउंडर नारायण मूर्ति, बोले- ईगो खत्म करने के लिए फैंस के साथ प्यार दिखाना जरूरी
इंफोसिस के फाउंडर नारायण मूर्ति का एक विडियो सोशल मिडिया पर वायरल रो रहा है। इस विडियो में वो करीना कपूर को उनके फैंस को इग्नोर करने का आरोप लगा रहें हैं। IIT कानपुर के कनवोकेशन के दौरान उन्होनें कहा कि करीना के अंदर अपने
इंफोसिस के फाउंडर नारायण मूर्ति का एक विडियो सोशल मीडिया पर वायरल हो रहा है। इस विडियो में वे बॉलीवुड एक्ट्रेस करीना कपूर का फ्लाइट में अपने फैंस को पूरी तरह से इग्नोर करने का एक किस्सा सुना रहे हैं। IIT कानपुर के कनवोकेशन के दौरान उन्होंने कहा कि करीना के अंदर अपने फैंस के लिए एक्नॉलेजमेंट की कमी है। हालांकि, मूर्ति की पत्नी सुधा मूर्ति एक्ट्रेस का बचाव करती नजर आ रहीं हैं।
फ्लाइट में करीना कपूर मेरे बगल में बैठी थीं
वायरल वीडियो में नारायण मूर्ति ने कहा, 'मैं लंदन से आ रहा था, फ्लाइट में एक्ट्रेस करीना कपूर मेरे बगल में बैठी थीं। इस दौरान कई लोग उनसे मिलने आए और उन्हें हेलो भी किया, लेकिन उन्होंने एक रिएक्शन तक देना जरुरी नहीं समझा। मैं इससे काफी सरप्राइज हुआ। मेरे पास भी कुछ लोग आए थे, तो मैंने खड़े होकर एक-दो मिनट उनसे बात की थी। फैंस बस उनसे यही तो चाह रहे थे।' 
इस बीच उनकी पत्नी सुधा मूर्ति ने उन्हें टोकते हुए कहा कि करीना के मिलियन चाहने वाले हैं, हो सकता है वो थक गई हो। सुधा मूर्ति की इस बात पर ऑडियंस ने काफी तालियां बजाईं और उनको एप्रिशिएट किया। फिर नारायण मूर्ति ने अपनी बात जारी रखी।
चाहने वालों को प्यार दिखाना जरूरी 
उन्होंने आगे कहा, 'मुद्दा यह नहीं है। मुद्दा यह है कि जब कोई आपके के प्रति प्यार या स्नेह दिखाता है, तो आपका भी उसके लिए किसी अलग ढ़ंग से ही सही, लेकिन प्यार दिखाना जरूरी होता है। मुझे लगता है कि यह बहुत जरूरी है। आपके अहंकार को कम करने के तरीके हैं, बस।'
पिछले ही महीने करीना कपूर के फिल्म इंडस्ट्री में 23 साल पूरे हुए हैं। इस मौके पर उन्होंने सोशल मीडिया पर एक फोटो पोस्ट करते हुए लिखा था- इंडस्ट्री में 23 साल बीत चुके हैं, अभी 23 साल और बाकि हैं। करीना ने बॉलीवुड में अपना डेब्यू 'रेफ्यूजी' फिल्म से किया था। करीना अपने अपकमिंग प्रोजेक्ट 'द क्रू' में नजर आएंगी। इस फिल्म में उनके साथ तब्बू, कृति सेनन और दिलजीत दोसांझ भी नजर आएंगे।